JY LEES NOU RESEP: Ciabatta
Vanjaar is ek 11 jaar by SARIE en hierdie resep was een van my eerstes wat gepubliseer is. Steeds kry ek gereeld navrae daaroor. As jy hom al gebak het, geniet hom weer. As jy nog nie het nie, dis alles wat brood moet wees!
1 kg (1 780 ml) meel
1 kg water (ja, jy weeg die water!)
Plaas al die bestanddele in die bak van jou elektriese menger en meng met die K-spaan.(Jy moet ongelukkig die brood in jou menger maak, want die volume is te groot om met die hand te meng.)
Meng by hoë spoed tot hele mengsel ineen deegbal in die middel van die menger bymekaarkom – die deeg
sal letterlik die bak begin skoonmaak, dit neem so 5-8 minute. Plaas deeg in bak wat liggies met olie gesmeer is.
Laat rys deeg op warm plek tot dubbel die volume, sowat 30 minute. Sprinkel meel ruim op werkvlak en keer deeg met een beweging daarop uit. Moenie te veel aan die deeg karring nie – jy wil nie die lugborrels daarin verloor nie.
Sif meel oordeeg en sny met skerp mes in twee. Lig met vinnige beweging open plaas op bakplaat wat goed met kleefwerende kossproei gespuit is. Bak vir sowat 25-30 minute teen 220°C tot goudbruin en gaar.
Haal warm brode uit oond en laat afkoel op draadrak – dis belangrik dat die brood oral kan “asemhaal” terwyl dit afkoel, anders gaan die brood klam raak aan die onderkant. Laat afkoel tot louwarm voor jy die brood sny.
Dié heerlike resep verskyn in die splinternuwe SARIE Kos wat nou op winkelrakke beskikbaar is.
SARIE Kos Winter uitgawe 2020
SARIE Kos Herfs 2020